**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**2022 во вылӧ Коми Республикаын удж рыноклысь дінму аслыспӧлӧслунъяссӧ петкӧдлысь коэффициент да 2021 во вылӧ**

**Коми Республикаын удж рыноклысь дінму аслыспӧлӧслунъяссӧ петкӧдлысь коэффициент урчитан юалӧм серти**

**Коми Республикаса оланпас вынтӧмӧн лыддьӧм йылысь**

Примитӧма Коми Республикаса

Каналан Сӧветӧн 2021 вося йирым тӧлысь 28 лунӧ

**1 статья.** Россия Федерацияса вот кодекслӧн мӧд юкӧнса 2271 статьялӧн 3 пункт подув вылын урчитны Коми Республика мутасын 2022 во вылӧ 2,20 мындаын коэффициент, мый петкӧдлӧ Коми Республикаын удж рыноклысь дінму аслыспӧлӧслунъяссӧ, кутшӧмӧн вӧдитчӧны торъя йӧзлӧн чӧжӧс вылӧ вот серти фиксируйтӧм авансӧвӧй мынтысьӧмъяслысь мындасӧ индексируйтӧм могысь, мый мынтыссьӧ суйӧрсайса гражданаӧн, кодъясӧс индӧма Россия Федерацияса вот кодекслӧн мӧд юкӧнса 2271 статьялӧн 1 пунктын.

**2 статья.** Лыддьыны вынтӧмӧн «2021 во вылӧ Коми Республикаын удж рыноклысь дінму аслыспӧлӧслунъяссӧ петкӧдлысь коэффициент да «2020 во вылӧ Коми Республикаын удж рыноклысь дінму аслыспӧлӧслунъяссӧ петкӧдлысь коэффициент йылысь» Коми Республикаса Оланпас вынтӧмӧн лыддьӧм йылысь» 2020 во ӧшым тӧлысь 4 лунся 88-РЗ №-а Коми Республикаса Оланпас (Коми Республикаса канму власьт органъяслӧн индӧд-тшӧктӧмъяс, 2020, 21 №, 345 ст.).

**3 статья.** Тайӧ Оланпасыс вынсялӧ 2022 вося тӧвшӧр тӧлысь 1 лунӧ.

Коми Республикаса Юралысь В.В. Уйба

Сыктывкар

2021 вося вӧльгым тӧлысь 8 лун

108-РЗ №